Паслядоўнасць абрадавых дзеянняў з году ў год не змяняецца, але ж гэта не робіць свята менш цікавым і захапляльным. Асноўны яго атрыбут — ялінка, якую заўсёды дзяўчаты ўпрыгожваюць рознакаляровымі папяровымі кветкамі і ставяць у гаршчок з жытам, што лічыцца сімвалам сям’і. А нясе елачку хлопчык, абгарнуўшы ствол хусцінкай. Елка з’яўляецца сімвалам роду, пэўнай супольнасці. Лічылася, што чым прыгажэйшай яна будзе, тым хутчэй прыйдзе вясна.